Noored, kellele on antud  võimalus, teevad praegu esimesi ettevaatlike samme. Sellest, mis on blogid, on neil sama ähmane ettekujutus kui meie blogiissidel ja -emmedel enne seda, kui nemad selle raske töö ette võtsid. Enamus seni tehtud sissekandeid on sisutühjad katsetused keeles, millel eesti keelega vaid kergeid sarnasusi täheldada võib. Enamik kasutajaid loobuvad suure tõenäosusega blogisissekannete tegemist peale paari nädalat - see ei ole piisavalt fun. Kindlasti on ka neid, kes jäävad blogi pidama ning kelle eneseväljendusoskus seeläbi tasapisi paraneb - isegi kui teemadeks on nädalapikkuste suhete lõppemisest tingitud eluisu kadumine ning alkoholi liigtarbimine. Kohati arusaamatuks muudetud eesti keele sõnad ei ole midagi rate-kasutajatele spetsiifilist - samamoodi keelt "kohandades" suhtlevad omavahel ka noored britid, ameeriklased, prantslased, venelased ...